
PRAEFANDA 


1. Praefanda 

1. De auctore 

Otfridus (Otfried) PreuBler natus est d.20.m. 
Oct. a. 1923 in Bohemia. Abiturio superato Otfridus 
miles factus Bello Mundano altero a. 1944 a Russis in 
vincula coniectus est. Idem post quinque demum 
annos, aetate 26 annorum, dimissus est. Feliciter 
accidit, ut eius cognati et amica fugere possent 
Rosenhemiam. Idem in oppidum Otfridus iit et 
eodem anno amicam in matrimonium duxit. 

Cum parentes iam essent magistri, Otfridus 
quoque constituit, ut disceret docere. Ut eo tempore, 
quo tirocinium magistrale fecit, satis pecuniae 
mereretur, operabatur munere diurnarii birota vehentis fungens et coepit fabellas 
pueriles scribere pro emissionibus radiophonicis. Ex a. 1953 munere functus est magistri 
et rectoris scholaris. 

Otfridus cum factus esset pater trium filiarum, solebat iisdem recitare fabellas a 
se ipso confictas, ut obdormiscerent. Unam ex iisdem fabellis Otfridus publicavit 
a. 1956: quae inscribitur „Der kleine Wassermann" (Aquariolus). Postea idem auctor 
paulatim in claritudinem pervenit. Itaque Otfridus a. 1970 a munere rectoris scholaris 
destitit et factus est auctor liber. Eiusdem opera clarissima sunt „Der Rauber 
Hotzenplotz" (Raptor Hotsenplotsius), „Die kleine Flexe" (Magula) necnon „Crabatus". 
http://www.preussler.de 

1.2. Summarium e Wikipedia excerptum et Latine redditum 

Krabat est liber iuvenilis Otfridi PreuBler a. 1971 in lucem editus. Argumentum 
huius libri confictum est secundum mythum Sorborum sive Venedorum popularem. 
Eadem fabula narratur de puero Crabato, qui tiro molitoris magistri magici factus et 

illius maleficiis satanicis obnoxius studet libertatem suam recuperare. Denique amor 
vincit potestates obscuras. 

1. Argumentum Crabati 

Fabula agitur in Lusatia (sorb. Luzica) tempore Magni Belli Borealis, de Crabato 
puero orbato quattuordecim annos nato, qui tiro fit in molendino, quod situm est in 
Uligine Coseliana (Koselbruch), prope vicum Nigricolmiam (Schwarzkollm). At iam 
brevi post Crabatus animadvertit hoc molendinum esse scholam magicam, in qua ipse 
una cum undecim discipulis ceteris a Magistro Molitore instituitur arte nigra. 

In initio Crabato placet tirocinium molitorium idemque magicum. Qui 
admiratione commovetur potestatis magicae, quam habeat in alios homines. Necnon in 
familiaritatem venit sociorum molitoris. Amicus Crabatus familiarissimus fit Tonda, 
socius maior natu, qui sibi fit exemplo. At ne per annum quidem haec amicitia durat, 
nam Tonda primo iam anno exeunte moritur - dicitur hoc factum esse infortunio - et 
proximo anno ineunte novus tiro in locum Tondae succedit. Etiam altero anno exeunte 
unus e sociis moritur mysterialiter - cuius in locum iterum supponitur tiro novicius. 
Crabatus paulatim et gradatim perspicit istunc lusum horribilem, cuius ipse particeps 
factus est: A Magistro Molitore, qui animam suam diabolo oppigneravit, omni anno 
exeunte unus e discipulis suis immolandus est „Domino Patrino" („dem Herm 
Gevatter"). Alioquin sibi ipsi moriendum esset. 

Crabatus, ut Tondam amicum suum aliosque socios interfectos ulciscatur, artem 
nigram quam optime exercet et denique fit molitoris discipulus omnium optimus. 
Voluntas autem Crabati confirmatur amore cuiusdam puellae (quae appellatur Kantorka, 
Sorbico nomine praecantatricis cantuum paschalium); eam clam convenit, sed puellae 
nomen ignorat. 

Denique Iuro, unus e sociis, Crabato patefacit esse viam, qua magister superetur: 
Necesse esse, ut puella Crabatum amans magistrum roget, ut Crabatum dimittat. 
Examine quod sequitur decertatur, cui moriendum sit: magistro an amantibus. Amantes 
si superaverint, etiam omnes ceteri socii liberabuntur ab exsecratione molendini nigri. 
At exsecratione sublata etiam tollentur sociorum facultates magicae, ut iidem nihil sint 
nisi socii molitores. 

Denique magister Crabato aliam quoque viam patefacit: Crabatum posse etiam 
examine omisso fieri magistri successorem, sed Crabato recipiendum esse contractum 
cum „Domino Patrino" factum et loco sui ipsius unum ex aliis sociis immolandum, hoc 
anno omnique futuro. At Crabatus animo firmo istanc magistri oblationem respuit: se 
nolle culpam contrahere aut culpae fieri participem interfectione consociorum. Itaque 
Crabatus una cum puella sua eligit viam amoris. Puella autem magistrum cum rogaverit, 
ut Crabatum dimitteret, a magistro subicitur examini: Cantorcae oculis obvelatis 
inveniendus est Crabatus amatus inter undecim socios versans. Tum Crabatus timore 
corripitur puellae amatae: qui sibi videtur in culpa esse, quod puellae moriendum sit - at 
Cantorca cum sentiat Crabatum timere de vita Cantorcae - non de propria - illum ideo 
agnoscit; quo fit, ut examen superet: Crabatus eiusque consocii sunt liberi. Ultima nocte 
anni moritur magister, molendinum incendio absumitur: - malum victum est amore. 

Quomodo fabula exorta sit 

Otfridus PreuBler Crabatum scripsit - quibusdam spatiis interpositis - per decem 
annos. Exemplo sibi fuit quidam Sorbicus mythus Crabati popularis, qui agitur saeculo 
17.o exeunte prope vicum Nigricolmiam (Schwarzkollm) in Lusatia Superiore 
(Oberlausitz), inter Hoyersverdam (Wojerecy) et Camentium (Kamenz, Kamjenc) 
sitam. De tirone, qui debet magistro suo resistere eundemque ad pugnam provocare, in 
multis aliis mythis narratur, necnon de amore, quo tiro redimitur. Otfridus de libro suo 
dicit haec: 


4 



„Meus Crabatus est ... mea historia, historia hominum mei coaequalium 
omniumque iuvenum, qui in potestatem eiusque illecebras incidentes iisdem 
irretiuntur." 

Prima editio Crabati Otfridiani facta est a. 1971 in Aedibus Arenae, ex anno 1981 
hic liber editur in Aedibus Thienemannianis. Imagines et editionis communis et 
editionis decorissimae a.2005 factae, quae est colore sepiaceo, delineati sunt ab 
Herberto Holzing. Liber Crabati interim conversus est in 31 (triginta unam) linguas. 
(Sequetur versio tricesima secunda, quae est Latina! adn. interpretis). 

Praemia 

Krabat liber Otfridi PreuBler a. 1972 honestatus est Praemio Libri Iuvenilis 
Germanico et Polonico; a. 1973 honestatus est „Stilo argenteo Roterodamensi", i.e. 
praemio libri iuvenilis Batavico; mit dem Deutschen Jugendbuchpreis und dem 
Polnischen Jugendbuchpreis ; Universitatis Patavinae Praemio Libri Iuvenilis Europaeo; 
Praemio Associationis Librariae Americanae"; a. 1977 praemio libri iuvenilis ab unione 
editorum Polonorum donato.. 

Adaptationes artificiosae 

Crabatus ad cinemata redactus 

Secundum librum PreuBlerianum a. 1977 a Bohemo Karel Zeman sub titulo 
Carodejuv uceii confecit cinema animatum laudatissimum. In versione Theodisca vox 
magistri molitoris edita est a Friderico (Friedrich) Schiitter.. 

Marco Krezpaintner dissignante annis 2006-2008 confectum est cinema. Quod 
primum actum est d.23. m.Sept. a.2008 in cinemateo „Fichtburg" urbis Essen et e die 9. 
m.Oct. in cinemateis Germanicis spectatur.. 

Crabatus auditorius 

■ Sub nota mercatoria Karussell a. 1983 confecta est series ludorum auditoriorum 

tripertita, in qua Otfridus PreuBler librum suum recitat.. 

■ A. 2008 eodem tempore ac cinema Crabatianum in domo editoria Jumbo editus 
est ludus auditorius, quo narratur fabula PreuBleriana et interponuntur voces 
cinematis originales.. 

Crabatus in dramata et melodramata redactus 

■ Melodrama Krabat (1982) a Caesare Bresgen secundum versionem scaenicam 
PreuBlerianam compositum a. 1983 primo in scaena actum est. 

■ 1994 fabula theatrica a Nina Achminow composita, quae inscribitur Krabat, in 
Monacensi Theatro Principis Regentis primo acta est. 

■ M. Maio a.2007 Friderici (Fredrik) Zeller melodrama Krabat primo actum est in 
Manhemiensi Theatro Nationali, intra programma, quod dictum est Junge Oper 
(melodrama iuvenile). 

■ 2001 Crabati argumentum receptum est a grege musico Stillste Stund cantico 
Miihle mahlt (Molit molendinum). 

■ 2008 grex musicus ASP mythum Crabati cantavit cyclo quindecim canticorum: 
AUDI CANTICA CRABATIANA: 

■ Krabat 

o http://www.youtube.com/watch?v=vh69Az F8Ss&feature=related 

o http://www.youtube.com/watch?v=vh69Az F8Ss 

■ Die Teufelsmuhle 

o http://www.voutube.com/watch?v=aBq09Ykq79w&feature=related 

■ Denn ich bin der Meister 

■ http://www.youtube.com/watch?v=6rTZxDdFwSo&feature=related 

Fluchtversuch 


o http://www.youtube.com/watch?v=x5sPk HXtF8&feature=related 

■ Elf und einer 

o http://www.youtube.com/watch?v=QL3X538H7yO&feature=related 

Litterae ad fabulam Crabati spectantes 

■ Otfried PreuBler: Krabat. dtv, Miinchen 1980, ISBN 3-42325-087-9 

■ Otfried PreuBler: Krabat. Schulausgabe mit Materialien. Thienemann, Stuttgart 
1988, ISBN 3-52214-410-4 

■ Otfried PreuBler, Heinrich Pleticha: Krabat - Lehrerbegleitheft. Thienemann, 
Stuttgart 1988, ISBN 3-52214-450-3 

■ Johannes Diekhans (Hrsg.), Timotheus Schwake: Otfried PreuBler, Krabat. 
Schoningh, Paderbom 2007, ISBN 3-423-25087-9 (Unterrichtsmodell in der 
Reihe EinFach Deutsch) 

■ Heiko Fritz: Das Mysterium der Miihle. Mit einer Deutung der Geschehnisse in 
Otfried PreuBlers Roman „Krabat". 1. Auflage. Igel, Oldenburg 2002, ISBN 3- 
89621-147-1 

Iunctiones interretiales 

■ De Crabato refertur in pagina Otfridi PreuBler interretiali 

■ Opus Crabati recensetur ab ephemeride „PreuBischer Fandbote" 

Fontes: 


1) | http://www.preussler.de/multimedia/krabat-index.html] 

2) | http://www.preussler.de/werke/jugendbuecher01.html 

3) | Krabat (1977) in „Internet Movie Database (Anglice) 

4) | Krabat (2008) in der Internet Movie Database (Anglice) 

5) | http://www.karussell.de/krabat_das_l .Jahr_otfried_preuszler_19833.jsp 

6) | http://www.jumboverlag.de/krabat/index.html 

http: //de. wikipedia. org/wiki/Krabat_(Preu %C 3 %9Fler) 



Crabatus (David Kross) 







Cantorca Crabati amica amatissima (Paula Kalenberg) 



Ecce 39 imagines cinematis Crabatiani: 

http://www.filmstarts.de/kritiken/73775-Krabat/bilder/Scene%203.html 

Ecce cinema introductorium: 

http://www.youtube.com/watch?v=sUd43YtS20Y 

Ecce quomodo condocefacti sint corvi Crabatiani: 

http://www.youtube.com/watch?v=vuHRE6aI2rk&feature=user 


Ecce quomodo vestimenta facta sint Crabatiana: 

http://www.voutube.com/watch?v=3EHZkVwLVVU&feature=user 


Haec hactenus de Crabati fabula et cinemate. 
Mox accipietis versionis Latinae partem primam. 

Utinam vobis placeat! 


CRABATUS II 


Undecim et unus 

Magister Crabato indicavit, ut secum veniret. Tacitus candela usus puerum duxit 
per arduam scalam ligneam in granarium, ubi pueri molinarii dormire solebant. 
Crabatus lumine candelae duodecim camas humiles saccis stramineis obtectas, sex in 
uno latere andronis medii, sex in altero; iuxta omnem camam stabat armarium et 
scabillum ligno pineo confectum. In saccis stramineis posita erant stragula pervoluta, in 
androne nonnulla scabilla deiecta, etiam camisiae et lobi pedales hic et illic. Pueri 
molinarii videbantur subito e lectis arcessiti esse ab laborandum. 

Unum tantum cubile erat intactum; magister digito indicavit fascem 
vestimentorum in eiusdem parte pedali positum. „En res tuas!" Deinde idem conversus 
cum lucerna abiit. 

Nunc Crabatus solus stabat in tenebris. Lente coepit se exuere. Cum mitellam de 
capite sumeret, summis digitis tetigit coronam stramineam: Ah ita, heri adhuc se fuisse 
unum e Tribus Regibus - quanto spatio illud remotum esse. 

Etiam granarium resonabat molendini fragore atque pulsatione. Puero feliciter 
accidit, ut esset fatigatissimus. Vix sacco stramineo incubuerat, cum obdormivit. Qui 
dormiebat tamquam caudex - dormiebat et dormiebat - dum experrectus est radio 
luminis. 

Crabatus considens terrore obstupefactus est. 

Undecim figurae albae cubili eius adstabant, quae in lumine lanternae stabulariae 
in Crabatum despectabant: undecim figurae albae, albis faciebus, albis manibus. 

„Vos qui estis?" puer timide interrogavit. 

„Tales, qualis tu quoque mox eris" unum e phantasmatis respondit. 

„At tibi nil mali faciemus" alter addidit „Nos hic sumus pueri molinarii". 

„Undecimne estis?" 

„Tu es duodecimus. Quis vocaris?" 

„Vocor Crabatus. - Et tu?" 

„Ego sum Tonda, socius maior natu. Hic est Michael, hic est Martinus, hic est 
Iuro ..." 

Tonda illorum nomina ordine appellavit; deinde idem hoc die sibi videtur satis 
locutus esse. „Perge dormire, Crabate, in hoc molendino tibi opus erit viribus tuis." 

Pueri molinarii in camas suas irrepserunt, ultimus lanternam flando extinxit - 
bonam noctem, iam coeperunt stertere. 

Ad ientaculum sumendum pueri molinarii congregati sunt in cella familiarica. 
Comederunt circa mensam longam consedentes, apparata erat pinguis puls avenacea, 
quaterni pueri comedebant ex una patina. Crabatus cum esuriret, pultem degluttivit 
more trituratoris in fenili laborantis. Qui intra se cogitavit, si tam bene pransurus et 
cenaturus esset quam ientasset, fore, ut in hoc molendino viveret sat iucunde. 

Tonda socius catulaster erat conspicuus, capillis densis canisque; sed facie idem 
videbatur esse minor annis triginta. Tonda erat magna gravitate, ut accuratius dicam: 
oculi eius. Crabatus e primo iam die illi coepit confidere; nam placebant Tondae animus 
aequus et comitas, qua Crabatum tractabat. 

Tonda ad puerum versus „Spero" inquit „te hodierna nocte a nobis non nimis 
territum esse". 

„Non nimis" Crabatus dixit. 

Crabato illa phasmata, si aspectabat lumine diurno, visa sunt similia sescentis 
pueris aliis. Omnes undecim loquebantur lingua Venedica et nonnullis annis maiores 
erant quam Crabatus. Iidam quandocumque Crabatum aspiciebant, hoc non fiebat nisi 

quadam cum misericordia, ut illi videbatur. Crabatus de hac re miratus est, sed nil mali 
suspicatus. 

At vestimenta, quae invenerat in cama extrema, causae erant, cur Crabatus 
deliberaret: eadem detrita quidem erant, sed tam bene apta ad corpus Crabati, ut 
viderentur confecta esse ad vestiendum eum ipsissimum. Crabatus e catulastris 
quaesivit, unde haec vestimenta acciperent et cuius fuissent antea; at vix haec quaerenda 
elocutus erat, cum pueri molinarii cochlearibus demissis illum tristes aspexerunt. 

„Stultumne aliquid dixi?" Crabatus interrogavit. 

Tonda „Non, non" inquit „res ...spectant ad praecessorem tui." 

Crabatus sciscitans „Quid" inquit „cur ille non iam adfuit? Finivitne tirocinium?" 

„Ita, ille - finivit" Tonda dixit. 

Hoc momento temporis ianua raptim est aperta. Magister intravit, ira incensus, 
pueri molinarii capita demiserunt. Magister verbis „Nolite blaterare!" illos invectus est; 
uno illo oculo in Crabatum coniecto voce aspera addidit: „Qui multa quaerit, multa 
errat. - Repete hoc!" 

Crabatus balbutivit: „Qui multa quaerit, multa errat..." 

„Aurem tibi pervelle!" 

Magistro cellam familiaricam relinquente ianua conclusa est raptim et fragose. 

Catulastri perrexerunt pultem cochlearibus haurire, sed Crabatus subito fuit 
satur. Qui consilii expers oculis torpidis spectabat in mensae tabulam, a nemine est 
respectus. An est? 

Cum Crabatus suspiceret, Tonda aspiciens ei annuit - vix notabiliter, sed puer 
grato animo hoc animadvertit. Bonum esse sensit, quod in istoc molendino sibi esset 
amicus. 

Ientaculo sumpto pueri molinarii coeperunt laborare, Crabatus cum ceteris 
cellam familiaricam reliquit. In androne magister stabat, qui Crabato manu indicans 
dixit: „Veni mecum!". Crabatus magistrum foras secutus est. Sol splendebat, nullus 
ventus flabat, frigora erant, ex arboribus pendebat pruina vitrea. 

Magister eum duxit post molendinum, ibi erat ianua parieti domus posticae 
imposita, quam aperuit. Deinde ambo una intraverunt cellam farinosam, conclave 
humile duabus fenestellis pusillis, pulvere farinaceo obsitis, non pellucidis. Pulvis in 
pavimento, pulvis in parietibus, pulvis digiti crassitudine inspersus erat querneae trabi 
librili, quae pendebat e lacunari. 


12 



„Everre!" magister dixit. Digito indicavit scopas iuxta ianuam positas, deinde 
puerum solum relinquens abiit. 

Crabatus coepit laborare. Scopis paucies huc illuc versis idem densa nube 
pulveris erat obvolutus, nube pulveris farinacei. 

„Sic hoc non bene succedit" intra se cogitavit „cum averrero pulverem a fronte, a 
tergo denuo erit accumulatus." Aperiam fenestram..." 

At fenestrae extrinsecus conclusae erant clavis impactis, ianua erat obserata. 
Quotiescumque Crabatus illas quassabat et pugnis pulsabat: nihil proderat, hoc loco erat 
captus. 

Crabatus coepit sudare. Pulvere farinaceo capilli ciliaque eius conglutinabantur, 
nasus pruriebat, fauces scalpebantur... Crabatus sibi videbatur versari in somnio malo et 
infinito: iterum iterumque pulveres farinacei densissimi, instar nebulae, instar procellae 
nivosae. 

Crabatus aegre respirabat, cum trabs librilis fronti illideretur, vertigine correptus 
est. Num spem abiceret? 

At scopis depositis quid magister esset dicturus? Crabatus noluit gratiam 
magistri amittere, cum aliis de causis, tum timuit de cibis bonis accipiendis. Itaque ipse 
se cogebat, ut verrere pergeret: porro, retro, in horas, sine pausa, indesinenter. 

Tandem autem, aetatis fere spatio transacto, ianua raptim aperta aliquis intravit: 

Tonda. 

„Exi foras!" is vocavit. „Meridies est!" 

Hoc verbum puer statim secutus est, foras titubavit, anhelans spiritum hauriebat. 
Socius maior oculis in cellam farinosam coniectis, umeris concussis explicavit: „Ne 
solliciteris, Crabate - nemini in initio haec res melius successit." 

Tonda nonnullis verbis non intelligibilibus murmuratis, aliqua re aeri inscripta 
pulvis in cella sublatus est, quasi ventus flaret ex omnibus compacturis fissurisque. 
Nubes fumosa, alba, e ianua prorepta est - super caput Crabati, versus silvam. 

Cella pulvere erat vacuata. Quae fuit nitida, ablatus erat pulvisculus vel ultimus. 
Puer tam vehementer stupefactus est, ut oculi dilatarentur. 

„Quomodo hoc fit?" Crabatus interrogavit. 

Tonda autem non respondens: „In domum" inquit eamus, Crabate, sorbitio 
frigescit!" 

CRABATUS III 


Duri labores 

Crabato incohatum est tempus durum, magister eum, ut laboraret, instigabat 
immisericorditer. „Ubinam lates, Crabate? Hic sunt nonnulli sacci frumenti ad 
granarium trahendi!" et: „Crabate, veni huc! Frumentum est ibi, in paleario - vatillo 
transpone, sed funditus, ne germinet!" aut: „Farina, quam heri cribrasti, est plena 
glumarum. Quam post cenam suscipies purgandam, nec cubitum ibis nisi illa erit 
purissima!" 

Molendinum in Uligine Coseliana situm diem de die molebat, diebus feriatis et 
inferiatis, a summo mane usque ad primas tenebras. Semel tantum in septimana, die 
Veneris, pueri molinarii opus diurnum prius finiebant quam aliis diebus, et die Saturni 
opus incohabant duabus horis serius. 

Nisi Crabatus frumentum trahebat vel farinam cribrabat, ei lignum erat 
findendum, nives amovendae, aqua ad coquinam ferenda, equi strigillandi, carro stercus 
e stabulo vaccario vehendum - ne multa, semper satis ei faciendum erat; vespere autem 
sacco stramenticio incubans Crabatus sibi videbatur torqueri. Lumbi dolebant, cutis 
umerorum erat detrita, bracchia et crura tam vehementer dolebant, ut vix pateretur. 

Crabatus admirabatur consocios suos. Duro opere diurno in molendino faciendo 
illi nullo modo videbantur gravari, nemo fatigabatur, nemo querebatur, nemo laborans 
sudabat vel anhelabat. 

Aliquo mane Crabatus studebat aditum, qui ducebat ad puteum, vatillo a nive 
privare. Nocte praeterita indesinenter ninxerat, vento nives inflatae erant semitis et 
ponticulis. Crabatus dentibus frendebat, cum acriter dolerent lumbi, quandocumque 
nivem vatillo proiciebat. Tum Tonda e domo illum advenit. Cum cognovisset neminem 
praeter se ambos adesse, manum umero Crabati imposuit. 

„Ne desinas, Crabate..." 

Tum puer sibi visus est recreari novis viribus. Doloribus subito sublatis vatillum 
corripuit; perrexisset nives amovere studio flagrantissimo, nisi Tonda prensam eius 
dextram attinuisset. 

„Ne Magister" inquit „hoc animadvertat neve Lysco!" 

Lysco, longurio macerrimus, naso acuto, limis oculis, primo iam die Crabato non 
nimis placuerat: qui videbatur esse otacustes, odorisequus, tenebrio, subdolus 
subreptator, quin ullo momento temporis non immineret. 

Crabatus „Intellexi" dixit et vatillum vibrans praetexebat se laborare magna cum 
molestia atque difficultate. Paulo post Lysco praeteriit tamquam fortuito. 

„Heus Crabate" inquit „quomodo sapiunt labores?" 

Puer mussitans: „Quomodo isti sapiant!" inquit „Fac devores merdam caninam, 
Lysco - ut scias istoc." 

Inde Tonda saepius ad Crabatum veniebat eidemque clam manum imponebat. 
Deinde puer sentiebat se recreari viribus recentibus laboresque vel durissimos 
aliquamdiu facile exanclabat. 

Magister et Lysco nihil acceperunt de his omnibus - nec ceteri pueri molinarii: 
neque Michael neque Martinus, consobrini, quorum alter altero haud minus robustus et 
clemens erat; neque Andreas, ioculator variolis cicatricatis obsitus, neque Hanzo, quem 
vocabant taurum, cervice taurino cum esset et capillis detonsis; neque Petrus, qui horas 
subsicivas degebat cochlearibus scalpro fabricandis, neque Stasco, omnis Minervae 
homo, qui erat mustelae agilitate necnon habilitate illius simioli, quem Crabatus annis 
antea admiratus erat in nundinis, quae fiebant Regivarthae. Nec Cito, qui 
circumambulabat semper vultu ita adducto, ut eius stomacho inesse videretur integra 
libra clavorum sutoriorum, nec Cubo, vir taciturnus, hanc rem animadverterunt - ne 
dicamus de stulto Iurone. 

Iuro, catulaster robustus, cruribus brevibus, planissima facie lentiginosa, officio 
fungebatur post Tondam e tempore longissimo. Ad artem molendi exercendam parum 
utilis erat, quia, ut Andreas solebat dicere irrisorie, „stultior erat, quam ut discerneret 
farinam et furfures"; et quod idem non iam pridem negligentiae causa in molendini 
machinamenta incidisset molisque esset fataliter interpositus: hoc infortunium non 
impeditum esse nisi eo, quod ipsis hominibus stultissimis res succederent felicissime. 

Ad talia verba audienda Iuro erat assuefactus. Patienter audiebat se ab Andrea 
subsannari; nullo verbo contradicebat, cum Cito ei plagas minabatur causa vel minima; 
et quandocumque pueri molinarii ei, quod saepe fiebat, dolum nectebant, Iuro hoc 
subridens patiebatur, quasi diceret: „Quidnam vultis - me esse Iuronem stultum, sic 
quoque scio." 

Sola ad opera domestica facienda Iuro non erat nimis stultus. Quia necesse erat 
etiam has res ab aliquo perfici, omnes consenserunt haec opera curanda esse a Iurone: 

cibos coquere et instrumenta escaria eluere, panem fumo coquere, fornacem accendere, 
pavimentum everrere, scalas panno defricare, pulverem amovere, lavandaria lavare, 
ferramento levigare et cetera omnia, quae facienda erant in coquina et domo reliqua. 
Necnon Iuro curabat gallinas et anseres et porcos. 

Puer omnino nesciebat, quomodo Iuroni contingeret, ut tot officiis satisfaceret. 
At consociis haec omnia videbantur nullo modo extraordinaria nullaque laude digna 
esse, immo ipse Magister Iuronem tractabat tamquam homuncionem miserrimum. 
Crabato cum haec non probe fieri viderentur, aliquando - postquam strue lignorum in 
coquinam allata Iuro gratiae causa (quod non primum fecit) eius sacculo bracarum 
indidit laciniam farciminis - : aliquando Crabatus Iuronem aperte allocutus est: 

„Non intellego, quare tu patiaris tantas iniurias." 

„Egon’?" Iuro mirans quaesivit. 

„Ita - tu!" Crabatus dixit. „Magister te vexat turpissime necnon sociii te 
irrident." 

Iuro: „Nec Tonda" inquit „me irridet nec tu". 

Crabatus contradicens: „Quid" inquit „hoc prodest. Ego si essem tuo loco, 
scirem, quid facerem. Ego me defenderem, intellegisne, nil mali paterer - neque a 
Citone neque ab Andrea neque ab ullo alio factum!" 

„Hem" Iuro dixit cervicem scalpens. „Fortasse tu, Crabate - tu scires hoc 
facere...At si quis est stultus?" 

„Si ita, aufuge!" puer vocavit. „Hinc aufuge - et quaere alibi locum, ubi melius 
te habeas!" 

„Aufugere?" Paulisper Iuro nequaquam visus est stultus esse, sed spe deceptus et 
fatigatus. „Ah, Crabate, quomodo coneris hinc aufugere!" 

„Mihi quidem non est causa, cur aufugiam." 

„Non" Iuro mussitans inquit, „causam certe non habes - speremus te non esse 
habiturum..." 

Deinde Iuro frustum panis indidit alteri Crabati vestimenti sacculo, abnuit puero 
gratias acturo, eundemque per ianuam emovit: quadamtenus stulte subridens, ut solebat 
facere. 

Crabatus autem panem atque farciminis laciniam sibi usque ad vesperum 
servavit. Paulo post cenam, cum socii molinarii in cella familiarica a laboribus 
requiescebant, Petrus res scalpriles attulit, ceteri coeperunt tempus terere fabellis 
narrandis, puer e circulo remotus in granarium ascendit, ubi oscitans in saccum suum 

stramenticium se iniecit. Deinde panem farcimenque manducavit; et in dorso recubanti 
cibisque indulgenti subvenit Iuro - et sermo in coquina factus. 

Crabatus verbum „Aufugere?" recordatus cogitavit: "Quidnam ego fugiam? 
Certe labores sunt sat duri - nisi adiuvarer a Tonda, male me haberem. Sed cibi sunt 
boni et opipari, est mihi tectum, quo obtegar - et mane surgens scio vespere mihi fore 
certum cubile: calidum et siccum et satis molle, expers cimicum pulicumve. Nonne haec 
sunt plura, quam licuit somniare puero mendico?" 

CRABATUS IV 


Itinera per somnium facta (IV) 

Antea iam aufugerat Crabatus: paulo post mortem parentium, qui anno proximo 
praeterito variolis mortui erant; tum Dominus parochus illum in suam domum receperat, 
ne Crabatus - ut parochus dixit - delaberetur ad inopiam pudendam - nil nisi bene de 
parocho eiusque uxore, qui iam diu sibi exoptaverat, ut puer in domo esset. At talis puer 
qualis erat Crabatus, qui annos suos degerat in casula pediculosa, in domuncula 
pastorum Eutrichensi - talis puer aegre assuescit ad vitam apud parochum degendam: a 
mane ad vesperum se bene gerere, non conviciari, non colluctari, ambulare camisiis 
albis indutum, collo lauto, capillis pexis, numquam pedibus nudis, manibus puris, 
digitorum unguibus scalpendo purgatis - insuper per totum tempus loqui sermone 
Theodisco, immo Theodisco sermone excultissimo! 

Crabatus pro virili parte conatus erat istaec perferre, per unam, per duas 
septimanas; deinde effugerat hominibus parochialibus seque adiunxerat ad pueros 
mendicos. Fieri poterat, ut idem etiam vitam in molendino Uliginis Coselianae 
degendam non in sempiternum perferret. 

Crabatus ultimo frusto comeso labia lingens iam semisomnus: „Sed" inquit „si 
hinc aufugiam, oportet tempus sit aestivum... Antequam prata non florebunt, frumenta 
in agris pollina non ferent, pisces in piscina molendini non crepabunt, nequaquam hinc 
abibo..." 

Aestas est, prata florent, frumenta pollina ferunt, in piscina molendini crepant 
pisces. Crabatus rixatus est cum Magistro: Prout saccos portaret, in umbra molendini 

graminibus impositus obdormivit; Magister Crabato deprehenso plagam inflixit baculo 
nodoso. 

„Audi puerule, tibi inculcabo - ne pigrere luce clara!" 

Num Crabatus debet istud perferre? 

Fortasse hieme, qua ventus gelidissimus per ericetum fremebat, illo tempore ei 
fuisset obtemperandum more canino. At nunc - num magister oblitus est tempus esse 
aestivum? 

Crabato concilium cepit animo firmo. Se in istoc molendino remansurum esse ne 
uno quidem die! Puer furtim domo exit, e granario affert vestem mitellamque, deinde se 
apoculat. Nemo eum videt. Magister in conclave suum recessit, fenestrae propter calores 
pannis sunt velatae; pueri molinarii laborant in conditorio aut in meatibus molaribus; 
ipse Lysco non vacat Crabato curando. Tamen puer sibi videtur clam observari. 

Conversus animadvertit in tecto tugurii lignarii aliquem sedere se aspectantem 
oculo torpido: nigrum cattum hirsutum, hoc loco alienum - unoque tantum oculo 
instructum. 

Crabatus dorsum incurvat, lapidem in illum proicit, fugat. Deinde in salicetum 
abditus properat ad molendini piscinam. Forte videt pinguem cyprinum prope ripam in 
aqua stantem: torpet istius oculus in Crabatum subiectus solitarius. 

Puer parum iucunde se habet, lapidem sublatum proicit in piscem. Cyprinus 
autem submergitur in abyssum viridem. 

Nunc Crabatus Aquam Nigram sequitur usque ad illum locum Uliginis 
Coselianae, quem vocant Planum Vastum; ibi per nonnulla momenta temporis moratur 
ad sepulchrum Tondae. Aegre recordatur se amicum aliquo die hiemali hic foris 
debuisse sepelire. 

Cogitat de mortuo - et subito, tam repente fit, ut obtorpescat: corvus crocitat 
raucisonus. In pinu detorta in margine Plani corvus pinguis sedet immotus. Cuius oculus 
est in Crabatum coniectus - corvo quoque, puer hoc videt horrescens - deest oculus 
sinister. 

Crabatus nunc scit, quid sibi immineat. Nec mora, aufugit: cursitat quam 
rapidissime, praeter Aquam Nigram, secundo rivo. 

Cum primo anhelans sistit, natrix per ericas serpit, surgit sibilans, Crabatum 
aspicit - ista quoque est lusca! Lusca quoque est vulpes, quae e dumeto in Crabatum 
speculatur. 

Crabatus cursitat, paulisper respirat, cursitat et respirat. Versus vesperum 
assequitur superiorem Uliginem Coselianam extremam. Sperat fore, ut, si in loca aperta 
prodierit, manus Magistri effugiat. Raptim manus aquae intingit, frontem temporaque 
conspergit. Deinde camisiam bracis infarcit, quae currenti erat elapsa, cingulum 
adstringit, ultimos gradus facit - et terrore percutitur: 

Prout, quod speravit, prodeat in ericetum apertum, prodit in loca collucata; et 
mediis in istis locis collucatis, in placido lumine vespertino, situm est molendinum. 
Magister Crabatum ante ianuam domus exspectat. Idem: „Heus Crabate" inquit salutans 
irrisorie „iussurus iam eram te quaerere." 

Crabatus ira incensus non intelligit, quomodo hoc incommodum sibi acciderit. 
Postridie iterum aufugit, nunc summo mane, ante rorem primamque lucem - in 
directionem adversam, e silva, per campos et prata, per vicos et viculos. Trans rivulos 
salit, per paludem vadat, sine mora, sine pausa. Corvi, natrices, vulpes non respicit; 
nullum piscem aspicit, nullam cattam, nullam gallinam, nullum anatem marem. 
Crabatus cogitat: ,Sive isti sunt uno sive duobus sive - per me - sunt nullis oculis - 
nunc quidem me non perturbabunt!’ 

Tamen Crabatus hoc longo die finito iterum stat ante molendinum in Uligine 
Coseliana situm. Hodie eum salutant pueri molinarii: Lysco verbis malevolis, ceteri 
taciti potius miserentes. Crabatus paene desperatus est. Qui scit spem sibi esse 
abiciendam; sed hoc cum nolit credere, tertium conatur, ipsa eadem nocte. 

Aufugere e molendino ei non est difficile - deinde semper sequitur stellam 
borealem! Licet caespitet, licet in tenebris allisus atque contusus accipiat livores et 
tubercula: Caput rei est a nemine conspici, a nemine fascinari... 

In propinquo clamat noctua, deinde ulula praetervolat; paulo post Crabatus in 
lumine stellarum animadvertit vetustum bubonem: qui propinquissimus in ramo sedens 
Crabatum observat - oculo dextro, deest sinister. 

Crabatus pergit currere, incidit in radices, caespitans cadit in fossam aquaticam. 
Vix miratur, quod prima luce tertium stat ante molendinum. 

In domo hac hora adhuc omnia silent, nemo nisi Iuro strepitat in coquina, ad 
focum agitat. Eo audito Crabatus init. 

„Recte dixeras, Iuro - fieri non potest, ut hinc aufugiatur". 

Iuro ei dat aliquid bibendum, deinde dicit: „Oportet primo laveris, Crabate". 
Sodalis adest ei camisiam madidam, humo et sanguine inquinatam exuenti, situlam aqua 
complet et deinde -vultu serio, non, ut solet, stupide adducto: „Id quod tu solus non 

assecutus es, Crabate - hoc nescio an fiat, si duo erunt inter se consociati. Nonne placet 
una conari, proxima vice?" 

Crabatus expergefactus est strepitu puerorum molinariorum, qui scalas 
ascenderent cubitum ituri. Adhuc sapiebat farciminis gustum labiis remanentem: 
intellexit se non diu dormivisse, quamvis somnio a se perlustrati essent duo dies 
noctesque. 

Postridie mane factum est, ut per nonnulla momenta temporis solus esset cum 

Iurone. 

Crabatus: „Somniavi" inquit „de te. Tu in somnio mihi aliquid proposuisti 
faciendum." 

„Egon’?" Iuro respondit. „Certe nil somniasti nisi gerras, Crabate. Optimumst 
istam rem respuere!" 


CRABATUS V 


Vir penna galli instructus 

Molendinum Uliginis Coselianae instructum erat septem molariis. Sex 
adhibebantur continuo, unum numquam; itaque eundem vocavere molarium mortuum. 
Quod situm erat in cella molitoria extrema. Primo Crabatus putaverat ibi fortasse 
dentem pectaculi esse diffractum aut axem transmissorium esse cuneatum aut 
quamcumque aliam partem machinamenti esse defectam - tum quodam mane in 
coassatione, sub molarii mortui effundibulo, scopans invenit aliquantulum farinae. 
Intentius aspiciens invenit etiam in mylotheca vestigia farinae recentis, quasi eadem, 
cum post opus extrinsecus pulsaretur, non satis esset purgata. 

Num nocte praeterita molitum esset molario mortuo? Si ita, necessario hoc 
factum esse clam, illo tempore, quo omnes dormirent. Nonne omnes hac nocte 
dormivissent, tam arte firmeque quam puer ipse? 

Crabato subiit pueros molitorios hodie ientaculum sumpturos apparuisse 
faciebus pallidis, oculis concavis, nonnullos furtim oscitavisse; nunc hoc Crabato visum 
est perquam suspiciosum. 

Puer curiosus per scalas ligneas ascendit ad suggestum, unde grana molenda 
saccatim infunduntur in infundibulum, e quo deinde per lancem quassabilem 
intercurrunt lapidibus molaribus. Si infunditur, numquam impediri potest, ne nonnulla 

grana cadant praeter infundibulum, - at contra Crabati opinionem sub infundibulo nulla 
posita erant grana. Istae res in suggestu disiectae, quae primo aspectu visae erant silices: 
secundo apparuerunt esse dentes - dentes et fragmenta ossium. 

Puer horrore perfusus clamaturus sonum edidit nullum. 

Subito Tonda post eum stetit. Quem venientem Crabatus non audiverat. Nunc 
Tonda pueri manum apprehendit. „Heus Crabati, quid vis ibi supra? Descende, 
antequam deprehenderis a Magistro - et obliviscere ea quae vidisti. Audin’, Crabate - 
ista obliviscere!" 

Deinde Tonda Crabatum per scalas deduxit; et vix puer asses cellae molaris 
pedibus tetigerat, cum omnia, quae hoc mane erat expertus, est oblitus. 

Altera parte dimidia mensis Februarii frigora facta sunt acria. Itaque socii omni 
mane debuerunt glaciem catarractae obductam dolabris perfringere. Nocte, rota molari 
quiescente, aqua in vatillis gelu mutata erat in crustas crassas: eae quoque erant 
decidendae, antequam licebat expedire machinamentum molare. 

Periculosissima erat glacies fundi, quae eccrescebat e fundo canalis. Ut 
impedirent, ne rota molaris hac glacie sisteretur, interdum duo socii debebant 
descendere rotamque dolabris a glacie liberare - nemo cupiebat hunc laborem 
exanclare. Tonda autem severe curabat, ne quis hunc laborem subterfugeret. At cum 
ordo vocaret Crabatum, ipse Tonda descendit in canalem - dicens istud ne faceret puer, 
idem tali labore ne quid detrimenti caperet. Ceteri assenserunt, Kito tantum, ut solebat, 
obmurmuravit, necnon Lysco: „Detrimenti" inquit „omnis aliquid faciet, nisi attenderit." 

Incertum est, num forte an consulto hoc acciderit: ipso eodem momento 
temporis praetervenit Iuro stultus, utraque manu situlam pabuli porcarii gerens; 
Lysconem praeteriens caespitavit; quo factum est, ut ille offusus superabundaret foetidis 
epulis porcorum. Lysco exsecrabatur, Iuro eum obsecrans affirmabat se ipsum sibi velle 
alapam ducere, quod tam inepte se gessisset. 

„Eheu" Iuro inquit „animo fingo, quantus foetor tibi futurus sit proximis diebus 
- et istud factum est mea culpa, mea maxima culpa... vae, vae, vae tibi, Lysco, vae, vae, 
vae! Ne aegre feras, rogo te multimodis, miseret me etiam miserorum porcellorum!" 

Crabatus nunc saepius cum Tonda aliisque catulastris in silvam evehebatur ad 
arbores caedendas. Cum crassis vestimentis obvoluti in sclodia sedebant, pulte matutina 
ingurgitata, mitellis pelliciis fronti extremae impressis, Crabatus tam iucunde se 
habebat, ut putaret ne ursum iuvenem quidem melius se posse habere. 

Arbores, quas caedebant, ipsis locis a ramis privabantur, decorticabantur, ad 
aptam longitudinem recidebantur, construebantur, satis laxe, lignis transversis 
interpositis, ut vento bene perflarentur, antequam hieme ventura transportarentur ad 
molendinum, ubi dedolando fierent trabes aut serrando tabulae assesque. 

Ita septimanae transibant, quin vita Crabati multum novi fieret. Nonnulla autem, 
quae circumcirca fiebant, Crabato videbantur mira. Alienum erat numquam homines 
advenire molendinum, qui emerent farinam. Num idem ab agricolis propinquis 
vitaretur? Tamen molaria operari diem de die, grana infundibulis infundi, m51i hordeum 
et avenam necnon fagopyrum. 

Num far et farina, quae diumo tempore e mylothecis currerent in saccos, 
nocturno remutarentur in frumentum? Crabato talia videbantur revera fieri posse. 

Prima mensis Martii septimana exeunte tempestas raptim mutata est. Flare coepit 
ventus occidentalis, quo caelum abunde obnubilaretur. „Nix" Kito inquit mussitans, „est 
casura. Quod sentio ossibus meis." Revera aliquantulum ninxit, plumis crassis, aqueis; 
deinde guttae illis sunt interiectae, nix transiit in imbrem, ut plueret urceatim. 

Andreas Kitoni: „Heus Kito" inquit „oportet colas calamiten: ossibus nulla iam 
fides est". 

En tempestatem spurcatissimum! Imbres rapidi, procellis proiecti, nix autem et 
glacies subsitae liquescebant, ut piscina molendini augeretur periculose. Necesse erat 
illos foras ire in loca umida, ut catarractam densarent et postibus firmarent. 

Num catarracta fluctibus esset restitura? 

Crabatus cogitavit: „Si iste imber cadere perrexerit, nos intra triduum cum 
molendino submergemur." 

Vespere autem diei sexti imber est finitus, compage nubium dirupta per pauca 
momenta temporis silva nigra, madidissima excanduit sole vespertino irradiata. 

Nocte sequenti Crabatus somnio territus est: Incendium excitatum esse in 
molendino. Molendinarios de saccis stramenticiis prosiluisse, strepentes scalis raptim 
descendisse; at se ipsum, Crabatum, in cama prostratum esse tamquam caudicem, non 
potuisse e loco moveri. 

Iam in compage molendini striduisse flammas, iam faciei insiluisse scintillas 
priores - tum subito surrexit clamore sublato. 

Oculos fricavit, oscitavit, circumspexit. Ecce - repente obstupefactus est, oculis 
suis diffidens. Heus catulastri ubi essent? 

En saccos stramenticios vacuos et relictos - propere videbantur relicti esse: 
stragula raptim reversa, lintea divoluta. Hic iacca lanea in pavimento, ibi mitella, focale, 
cingulum - quae omnia bene conspiciuntur lucerna rubra ante fenestram fastigii 
coruscante... 

Num revera in molendino fieret incendium? 

Crabatus subito excitatissimus fenestram raptim aperuit. Proclinatus conspexit 
plaustrum in molendini propatulo stans, graviter oneratum, tegumento tumido, pluvia 
denigrato, cui adiuncti erant sex equi, omnes sex colore nigerrimo. In sella aurigae 
sedebat aliquis collari paenulae sursum retorso, petaso fronti admoto, iste etiam erat 
colore nigerrimo. Excepta penna galli, quam gerebat petaso affixam - ista lucebat 
ruberrime. Quae flamma similis vento flagrabat: modo gliscens, repente et acriter, modo 
subsidens, quasi exstingueretur. Ista penna tam vehementer lucebat, ut propatulum 
appareret lumine fragranti. 

Socii molinarii inter domum et plaustrum obtectum huc illuc properabant, saccos 
deponebant, in cellam molarem trahebant, denuo accurrebant. Hoc faciebant tacite atque 
rapidissime. Nulla acclamatio, nullum maledictum, nihil nisi catulastrorum anhelatio - 
et interdum vecturarius curabat, ut flagro resonante capitibus propinquissimo aera 
agitatum sentientes illi laborarent studio etiam acriore. 

Necnon studebat ipse Magister, idem, qui alioquin numquam in molendino ullo 
modo laboraret, qui numquam digitum moveret ad opus faciendum: hac nocte 
collaboravit. Magister cum aliis laborabat certatim et durissime, quasi accepturus esset 
salarium. 

Semel opera breviter interrupta evasit in tenebras - nequaquam, ut requiesceret - 
quod Crabatus suspicatus est - sed ut cursitaret ad piscinam molendini ibique postibus 
remotis catarractam recluderet. 

Tum aqua in fossam molendini proiecta est, torrens affluxit, in canalem 
scaturiens se proripuit. Itaque rota molaris coepit torqueri gemiscens; lentius accelerata 
est, deinde vegete currebat. Nunc necesse erat molaria incipere expediri fremitu fusco, 
sed unum tantum est expeditum - id autem sono, qui erat puero alienus. Qui sonus 
videbatur venire ex angulo molendini extremo, fremitus et crepitatio strepitans, cui 
intermiscebatur absona quiritatio, mox transiens in fuscum ululatum, quo aures 
torquerentur. 

Crabatus molarium mortuum recordatus sensit se horripilare. 

Interim infra opera continuabatur. Plaustrum obtectum exoneratum est, deinde 
socii molinarii paulisper vacaverunt - sed paulo post denuo incohatus est durus labor: 
nunc sacci e domo trahendi erant ad plaustrum. Quaecumque illi sacci antea 
continuerant: ea nunc reportabantur molita. 

Crabatus saccos numeraturus obdormivit. Primo gallicinio experrectus est rotis 
plaustri strepitantibus. Puer modo conspexerat alienum illum flagro crepitante pervehi 
prata umida, versus silvam - et mirum dictu: plaustro graviter onerato in graminibus 
vestigia relicta sunt nulla. 

Aliquantulo post catarracta est clausa, rota molaris currere desiit. Crabatus 
furtim ad sedem suam recessit stragulumque capiti obduxit. Socii molinarii per scalas 
ascendebant titubantes laborando lassati et fatigati. Tacite petiverunt cubilia sua, Kito 
tantum aliquid murmuravit de noctibus novilunii ter exsecrabilibus laboribusque 
infernalibus. 

Postridie mane Crabatus fatigatus vix surgere poterat, caput ei dolebat, 
stomachus erat infirmus. Ientaculum sumens aspectabat socios molinarios: qui erant 
somniculosi somnoque non satiati. Iidem morosi pultem degluttiebant. Ipse Andreas 
non paratus erat ad iocandum; qui duris oculis in patinam despiciens sonum edebat 
nullum. 

Ientaculo facto Tonda puerum seorsim ductum sic allocutus est: 

„Tune male dormivisti?" 

„Aliquatenus" Crabatus inquit „Mihi quidem non erat laborandum, equidem nil 
feci nisi vos aspectavi. At vos! - Quare me non expergefecistis, cum alienus ille 
plaustro advenit? Haud scio an me non excitaveritis, ut hoc me celaretis - similiter ac 
tot res, quae fiunt in molendino, vos cavetis ne ego noscam. At ego neque caecus sum 
neque surdus - praesertim non sum baceolus atque vacerrosus, talis homo nullo modo 
sum!" 

„Nemo" Tonda inquit „hoc contendit". 

„At vos" Crabatus magna voce inquit „sic ipsos geritis! Vos mecum luditis 
muscam aeneam - quare tandem istum lusum non finitis?" 

„Omnia" Tonda tranquille inquit „egent tempore praescripto. Mox experieris, 
qualis sit Magister et quale sit hoc molendinum. Hic dies et haec hora opinione tua sunt 
propinquiores: hoc tempus exspecta patienter." 

